NARIŠIMO KOLO

KOMBINIRANA TEHNIKA (RISANJE, SLIKANJE )

UČITELJICA: Melita Jelić

ŠOLA: OŠ Vojke Šmuc Izola

Razred: 5.

Učni cilji:

* v likovnih izdelkih uporabijo likovni nalogi primerne načine kombinirane tehnike risanja in slikanja,
* likovni motiv rišejo po opazovanju,
* poznajo in razumejo likovne pojme slikanje, risanje in kombinirana likovna tehnika,
* za likovno izražanje glede risanja motiva izberejo ustrezna orodja

( flomastri, barvice, svinčnik, šestilo, ravnilo, šablone),

* poznajo in uporabijo obravnavane likovno izrazne zmožnosti oblikovanja na ploskvi,
* razvijajo motorično spretnost in občutek pri delu z različnimi materiali in pripomočki za izražanje na ploskvi,
* izbran motiv prikažejo v ravnovesju na ustrezni podlagi.

LIKOVNA NALOGA: Narisati kolo po opazovanju v ravnovesju na ustrezni podlagi

LIKOVNI MOTIV: KOLO

LIKOVNA TEHNIKA: KOMBINIRANA ( RISANJE, SLIKANJE)

LIKOVNI MATERIALI IN ORODJA: risalni list, barvice, flomastri, svinčnik

šestilo, ravnilo, šablone

OBLIKE IN METODE DELA: frontalno, individualno / razgovor, razlaga, demonstracija

Formativno spremljanje napredka učenca

PREDVIDEN ČAS: 6 UR

|  |  |  |
| --- | --- | --- |
| **UČITELJ** | **UČENCI** | **METODA, OBLIKA** |
| **1. PREDSTAVITEV LIKOVNE NALOGE IN MOTIVA** | | |
| Vodi razgovor o likovnih pojmih risanje, slikanje, slika, risba, likovni motiv, tehnika, orodja. | V odgovorih izkažejo znanje razumevanja naštetih likovnih pojmov. | odgovori na vprašanja  frontalno |
| Vodi razgovor o likovnih tehnikah in orodjih. | Izkažejo razumevanje obravnavanih likovnih pojmov. | enako |
| Predstavitev motiva in izdelka | Poslušajo razlago in sodelujejo v pogovoru. | frontalni razgovor |
| Ogled zgradbe kolesa | Naštejejo dele varnega kolesa. | vodeni razgovor in opazovanje |
| **2. OBLIKOVANJE MERIL USPEŠNOSTI (FORMATIVNO SPREMLJANJE)** | | |
| Ogled razstavljenih izdelkov na hodniku in razgovor:  Kaj je uspešno prikazano?  Kaj na izdelkih bi se lahko izboljšalo?  Navodilo: Oblikujmo merila uspešnosti za kvaliteten izdelek.  Na kaj bomo pozorni? | Primerjanje razstavljenih izdelkov  Oblikovanje meril uspešnosti v manjših skupinah (10 minut) | skupinska  formativno spremljanje |
| Vodenje povzetka glede meril uspešnosti in zapis na  i-tablo  Preverjanje razumevanja meril | Poročanje skupin in skupno oblikovanje meril uspešnosti, da so razumljiva vsem učencem. | frontalno,  zapis na i-tablo  voden razgovor |
| **3. KRITIČNI PRIJATELJ, SVETOVALEC** | | |
| Navodila za izbor enega ali dveh svetovalcev pri delu | Izberejo svetovalca pri delu. | metoda: Vprašaj enega ali dva |
| **4. IZDELOVANJE IZDELKA** | | |
| Spremlja delo učencev samo po potrebi, sicer se umakne v ozadje dela in opazuje – aktivnost prenese na učence | Izdelujejo izdelek in se posvetujejo s svetovalcem. | Metoda grafičnih del |
| Izboljševanje izdelkov |
| Zaključevanje izdelka |
| **5. SAMOPRESOJA UČENCEV OB ZAKLJUČKU NALOGE** | | |
| Navodila in predstavitev vprašanj za zapis | Zapišejo samopresojo ob pregledu doseganja meril uspešnosti. | zapis samopresoje |
| **6. SKUPNO VREDNOTENJE** | | |
| Navodilo: Označi tri izdelke, ki merila uspešnosti najbolje dosegajo. | Označijo izdelke na tabli  ( s samolepilnimi lističi ). | voden razgovor |
| **7. OCENJEVANJE** | | |
| Učitelj oceni izdelke glede na znana merila uspešnosti in oceno sporoči učencu ( razpredelnica). | So seznanjeni z oceno in obrazložitvijo. | razgovor |